# Výzva na predloženie ponuky

# v rámci zadávania konkrétnej zákazky s použitím dynamického nákupného systému

podľa § 61 ods. 2 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon o verejnom obstarávaní“)

#### Centrálna obstarávacia organizácia:

Ministerstvo vnútra Slovenskej republiky (MV SR)

Pribinova 2, 812 72 Bratislava

IČO: 00151866

Kontakt: Ing. Milan Varga, odbor verejného obstarávania MV SR

tel. č.: +421 2 509 445 69

adresa hlavnej stránky verejného obstarávateľa /URL/: <https://www.minv.sk>

(ďalej aj „**verejný obstarávateľ**“)

#### Zadávanie tejto zákazky sa vykonáva pre:

**organizácie: Akadémia Policajného zboru v Bratislave**

**Adresa organizácie: Sklabinská 1, 835 17 Bratislava**

**IČO: 00735 779**

adresa hlavnej stránky verejného obstarávateľa /URL/:  [https://www.akademiapz.sk/](%20https://www.ives.sk/portal//)

#### Odkaz na internetovú adresu, na ktorej sú dostupné súťažné podklady, oznámenie o vyhlásení verejného obstarávania a táto Výzva na predkladanie ponúk, dostupné podľa § 43 ods. 1 zákona o verejnom obstarávaní:

3.1 súťažné podklady k zriadeniu dynamického nákupného systému (DNS):

<https://josephine.proebiz.com/sk/tender/21754/summary>

3.2 odkaz na zverejnené oznámenie o vyhlásení verejného obstarávania (DNS):

<https://www.uvo.gov.sk/vyhladavanie-zakaziek/detail/oznamenia/434701>

3.3 odkaz na zverejnenú Výzvu na predkladanie ponúk v rámci tejto konkrétnej zákazky (KO):

https://josephine.proebiz.com/sk/tender/35151/summary

#### Identifikátor zadávanej konkrétnej zákazky v JOSEPHINE:

#### 35151

#### Názov zadávanej konkrétnej zákazky:

#### „Zabezpečenie dodávky a distribúcie zemného plynu pre Akadémiu Policajného zboru, Bratislava“

#### Druh konkrétnej zákazky:

Zákazka na dodanie tovaru.

1. **Hlavný slovník obstarávania (CPV kód):**

09123000-7 Zemný plyn

66132000-4 Sprostredkovanie predaja komodít

#### Podrobné vymedzenie predmetu konkrétnej zákazky:

#### Opis predmetu konkrétnej zákazky je v prílohe č. 1 tejto Výzvy - Opis predmetu zákazky. Príloha č. 1 sa následne stane prílohou č. 1 Zmluvy o dodávke zemného plynu.

#### Rozsah predmetu konkrétnej zákazky, t.j. predpokladaný objem odberu, je uvedený v prílohe č. 2 tejto Výzvy - Zoznam odberných miest a predpokladaný objem odberu.

#### Poskytovanie predmetu zákazky sa bude riadiť ustanoveniami Zmluvy o dodávke zemného plynu (ďalej len „Zmluva“), ktorej návrh tvorí prílohu č. 3 tejto Výzvy.

#### Predpokladaná hodnota zákazky:

#### Verejný obstarávateľ sa rozhodol nezverejňovať predpokladanú hodnotu zákazky.

#### Financovanie:

#### Predmet konkrétnej zákazky bude financovaný z vlastných finančných prostriedkov verejného obstarávateľa na základe faktúr Dodávateľa v zmysle podmienok definovaných v Návrhu Zmluvy.

#### Lehota viazanosti:

#### Nie je stanovená.

1. **Výsledok zadávania konkrétnej zákazky:**

Výsledkom zadávania konkrétnej zákazky bude uzavretie Zmluvy. Návrh Zmluvy je záväzný. Uchádzač v ponuke v rámci zadávania konkrétnej zákazky nepredkladá návrh Zmluvy.

#### Miesto dodania predmetu zadávanej konkrétnej zákazky:

#### Zoznam odberných miest s predpokladaným objemom odberu je uvedený v prílohe č. 2 tejto Výzvy.

#### Lehota dodania predmetu zadávanej konkrétnej zákazky:

od 01.01.2023 do 31.12.2023 (12 mesiacov)

#### Jazyk alebo jazyky, v ktorých možno predkladať ponuky:

#### slovenský jazyk, český jazyk.

#### Podmienky predloženia ponuky:

#### Zaradený záujemca predkladá ponuku v elektronickej podobe v lehote na predkladanie ponúk podľa požiadaviek uvedených v tejto Výzve.

#### Elektronická ponuka sa vloží vyplnením ponukového formulára a vložením požadovaných dokladov a dokumentov v elektronickom prostriedku JOSEPHINE. Odkaz je uvedený v bode 3.3 tejto Výzvy.

#### Ponuku je uchádzač povinný vyhotoviť v súlade s bodom 20 súťažných podkladov k predmetnému DNS.

#### OBSAH PONUKY

**Ponuka uchádzača musí obsahovať:**

1. Návrh uchádzača na plnenie kritéria vyplnením elektronického formulára v systéme JOSEPHINE, v ktorom uchádzač predloží návrh hodnoty koeficientu X pre výpočet ceny za dodávku plynu za 1 MWh v EUR bez DPH, ktorá je špecifikovaná v bode 1.1 Prílohy č. 3 Zmluvy ako **Cena za dodávku plynu**. Cena za dodávku plynu je jednou z viacerých zložiek ceny, ktorá je v Zmluve komplexne špecifikovaná v článku 4 a prílohe č. 3 k Zmluve. Návrh ceny úspešnej ponuky sa doplní do bodu 1.1 Prílohy č. 3  Zmluvy.
2. Čestné vyhlásenie uchádzača podľa vzoru v prílohe č. 5 tejto Výzvy.

Uchádzač stanoví cenu za obstarávaný predmet konkrétnej zákazky v súlade s informáciami uvedenými v súťažných podkladoch a v tejto Výzve.

#### Lehota na predkladanie ponúk:

#### Ponuky musia byť doručené do konca lehoty na predkladanie ponúk, ktorá je uvedená v elektronickom prostriedku JOSEPHINE v časti zodpovedajúcej tejto zákazke (odkaz uvedený v bode 3.3 tejto Výzvy). Ponuka zaradeného záujemcu predložená po uplynutí lehoty na predkladanie ponúk sa elektronicky neotvorí.

#### Otváranie ponúk:

#### Čas otvárania ponúk je uvedený v elektronickom prostriedku JOSEPHINE v časti zodpovedajúcej tejto zákazke (odkaz uvedený v bode 3.3 tejto Výzvy). V súlade s § 61 ods. 4 je otváranie ponúk neverejné, údaje z otvárania ponúk verejný obstarávateľ nezverejňuje a neposiela uchádzačom ani zápisnicu z otvárania ponúk.

#### Kritérium na vyhodnotenie ponúk (ďalej len „kritérium“):

#### *Najnižšia Hodnota koeficientu X(viď vzorec pre výpočet Ceny za dodávku plynu, bod 1.1 Prílohy č. 3 Zmluvy).*

#### Uchádzačom predložený návrh na plnenie tohto kritéria musí byť zaokrúhlený na dve desatinné miesta.

#### Pravidlá na uplatnenie kritéria:

#### Elektronický prostriedok JOSEPHINE automatizovane označí ponuku s najnižšou Cenou za dodávku plynu za prvú, ponuku s druhou najnižšou Cenou za dodávku plynu za druhú, ponuku s treťou najnižšou Cenou za dodávku plynu za tretiu, atď. Ponuku uchádzača, ktorú elektronický prostriedok JOSEPHINE automatizovane vyhodnotil podľa predmetného kritéria za prvú, t.j. úspešnú ponuku, odporučí komisia na vyhodnotenie ponúk, verejnému obstarávateľovi prijať.

#### Elektronická aukcia sa nepoužije.

#### Vyhodnotenie ponúk:

#### Verejný obstarávateľ stanovil rovnakú lehotu na predkladanie ponúk a lehotu na otváranie ponúk. Vyhodnotenie ponúk sa uskutoční bezodkladne po uplynutí lehoty na predkladanie ponúk a lehoty na otváranie ponúk.

#### Vyhodnotenie ponúk z hľadiska splnenia požiadaviek na predmet zákazky sa uskutoční po vyhodnotení ponúk na základe kritéria na vyhodnotenie ponúk, a to v prípade uchádzača, ktorý sa umiestnil na prvom mieste v poradí.

#### Výsledok tohto verejného obstarávania bude oznámený do 5 hodín od uplynutia lehoty na predkladanie ponúk všetkým uchádzačom, ktorí predložili ponuky v súlade s § 55 zákona o verejnom obstarávaní.

#### Ďalšie informácie

#### Zábezpeka ponuky sa nevyžaduje.

#### Úspešný uchádzač je pred podpisom Zmluvy, ktorá bude výsledkom zadávania konkrétnej zákazky zadávanej s použitím dynamického nákupného systému, povinný poskytnúť riadnu súčinnosť podľa § 56 zákona.

#### Verejný obstarávateľ bude pri uskutočňovaní tohto postupu zadávania zákazky postupovať v súlade so zákonom o verejnom obstarávaní, prípadne inými všeobecne záväznými právnymi predpismi. Všetky ostatné informácie, úkony a lehoty sa nachádzajú v zákone o verejnom obstarávaní.

#### Verejný obstarávateľ si dovoľuje upozorniť, že v priebehu zadávania konkrétnej zákazky dochádza k spracúvaniu osobných údajov dotknutých osôb v súlade s Nariadením GDPR a s vybranými ustanoveniami Zákona o ochrane osobných údajov.

#### Verejný obstarávateľ si dovoľuje upozorniť uchádzačov, aby pri príprave ponúk a v priebehu verejného obstarávania dbali na povinnosti vyplývajúce z Nariadenia GDPR a zo Zákona o ochrane osobných údajov.

#### V prípade, že u úspešného uchádzača dôjde k plneniu zmluvy prostredníctvom subdodávateľa je uchádzač povinný predložiť zoznam subdodávateľov, ktorý tvorí prílohu č. 5 Zmluvy.

#### Verejný obstarávateľ neuzavrie zmluvu s uchádzačom, ktorý má povinnosť zapisovať sa do registra partnerov verejného sektora a nie je zapísaný v registri partnerov verejného sektora a/alebo s uchádzačom, ktorého subdodávatelia alebo subdodávatelia podľa osobitného predpisu, ktorí majú povinnosť zapisovať sa do registra partnerov verejného sektora, nie sú zapísaní v registri partnerov verejného sektora. Povinnosť zápisu do registra partnerov verejného sektora upravuje osobitný predpis - zákon č. 315/2016 Z. z. o registri partnerov verejného sektora a o zmene a doplnení niektorých zákonov.

#### Verejný obstarávateľ nesmie uzavrieť zmluvu s uchádzačom, ktorý má povinnosť zapisovať sa do RPVS a ktorého konečným užívateľom výhod zapísaným v RPVS je osobou podľa § 11 ods. 1 písm. c) bod 1. až 13 zákona o verejnom obstarávaní.

#### Verejný obstarávateľ môže zrušiť zadávanú zákazku vyhlásenú na základe tejto výzvy na predkladanie ponúk, ak cena Najnižšej ponuky bude vyššia ako 1,1 násobok ceny plynu na burze zverejnenej ku dňu predchádzajúcemu dňu, ku ktorému verejný obstarávateľ vykoná vyhodnotenie ponúk. Za cenu elektriny na burze sa považuje cena Setllement Price zverejnená v oficiálnom kurzovom lístku komoditnej burzy European Energy Exchange AG so sídlom v Lipsku, zverejnenej na www.eex.com v časti Market data, Natural Gas, Financial Futures (EGSI) Market Data pre produkt EEX TTF EGSI Natural Gas Future, s označením Cal-23, ktorá sa ku dňu vyhlásenia Výzvy zverejňuje na stránke <https://www.eex.com/en/market-data/natural-gas/egsi>.

#### V Bratislave, ..........................

#### ............................................................

#### meno

**Prílohy:**

Príloha č. 1 Opis predmetu zákazky

Príloha č. 2 Predpokladaný objem odberu a zoznam odberných miest

Príloha č. 3 Návrh zmluvy o dodávke zemného plynu

Príloha č. 4 Návrh na plnenie kritéria na vyhodnotenie ponúk

Príloha č. 5 Čestné vyhlásenie uchádzača